
                                                                                     Kėdainių rajono savivaldybės
                                                                                     administracijos direktoriaus
                                                                                     2025 m. balandžio 14 d. įsakymu Nr. AD-1-405


ŪKININKO ŪKIO ĮREGISTRAVIMAS, DUOMENŲ PASIKEITIMAS, PAVELDĖJIMO ĮREGISTRAVIMAS, PAŽYMĖJIMO DUBLIKATO IŠDAVIMAAS, PERKĖLIMAS Į KITĄ SAVIVALDYBĘ, PARNERIO ĮREGISTRAVIMAS AR IŠREGISTRVIMAS

Paslaugos apibūdinimas
Ūkininko ūkį registre pagal asmens prašymą registruoja paskirtas savivaldybės administracijos darbuotojas. Ūkis registruojamas savivaldybėje, kurios teritorijoje yra ūkio žemė. Jeigu ūkio žemė yra keliose savivaldybėse, ūkis įregistruojamas asmens pasirinkimu vienoje iš jų. Prašymą įregistruoti ūkininko ūkį asmuo turi pateikti asmeniškai. Paslauga teikiama fiziniam asmeniui, kuris vienas arba su partneriais užsiima žemės ūkio veikla ir/ar miškininkyste. Registravimo duomenys įrašomi ir saugomi Registro duomenų bazėje ir ūkininkų bylose. Prašymą įregistruoti ūkininko ūkį asmuo turi pateikti asmeniškai arba asmenys, įgalioti atstovauti ūkininkui.  Ūkis įregistruojamas, jeigu asmuo atitinka Lietuvos Respublikos ūkininko ūkio įstatymo nurodytas ūkininko veiklos sritis ir sąlygas. 
Įregistravus ūkį Registre yra išduodamas ūkininko ūkio įregistravimo pažymėjimas. Ūkininkui išduodamas vienas įregistravimo pažymėjimo egzempliorius. Pasikeitus pažymėjime įrašytiems ūkio duomenims, naujas įregistravimo pažymėjimas ūkininkui išduodamas pateikus prašymą pakeisti duomenis, ūkio duomenų pasikeitimą patvirtinančių dokumentų originalus ir jų kopijas, taip pat senąjį įregistravimo pažymėjimą. Sugadinęs arba kitaip praradęs nebetinkamą naudoti įregistravimo pažymėjimą, ūkininkas savivaldybės administracijai pateikia įregistravimo pažymėjimą ir prašymą išduoti įregistravimo pažymėjimo dublikatą. Ūkininko ūkio įregistravimo pažymėjimą būtina atsiimti tiesiogiai atvykus į savivaldybės administraciją. Už įregistravimo pažymėjimus ir dublikatus imama valstybės rinkliava.

Paslaugos teikimo proceso aprašymas
Kiekvienais kalendoriniais metais iki gruodžio 31 dienos ūkininkas privalo vyriausybės arba jos įgaliotos institucijos nustatyta tvarka atnaujinti ūkio duomenis Registre. Jeigu ūkio duomenys nepasikeitė, ūkininkas privalo šį faktą patvirtinti.
Ūkis iš Registro išregistruojamas:
1. Ūkininko prašymu (Priedas). 
2. Mirus ūkininkui.
3. Jeigu nėra įpėdinių ir ūkio veikla toliau netęsiama. 
4. Jeigu per vienus metus nuo ūkininko informavimo apie numatomą ūkio išregistravimą dienos, ūkio duomenys nebuvo atnaujinti;
5. Teismo sprendimu. 
Savivaldybės administracijos darbuotojas ne vėliau kaip per 10 darbo dienų nuo duomenų pateikimo įrašo Registro duomenų teikėjo pateiktus ūkio duomenis į Registro duomenų bazę, o duomenų atnaujinimo atveju – pataiso, pakeičia ar papildo Registro duomenų bazėje jau esančius ūkio duomenis. 

Paslaugos teikimo informacija
1. Nauji įregistravimo pažymėjimai ir pažymėjimų dublikatai išduodami per 5 darbo dienas nuo dokumentų pateikimo dienos.
2. Ūkininkams arba asmenims, įgaliotiems atstovauti ūkininkui pagal prašymą (Priedas) išduodamas pranešimas apie jų ūkio įregistravimą, apie jų ūkio duomenų atnaujinimą, pakeitimą, pataisymą, papildymą arba apie jų ūkio išregistravimą, Ūkio duomenų išrašas iš Registro duomenų bazės (neatlygintinai kartą per kalendorinius metus pagal prašymą). 
3. Už įregistravimo pažymėjimus ir pažymėjimų dublikatus imama valstybės rinkliava -12 Eur.
4. Ūkininko ūkio duomenų keitimo, ūkio išregistravimo paslauga teikiama neatlygintinai.

Teisės aktai, reguliuojantys paslaugos teikimą
1. Dėl Ūkininkų ūkių registro nuostatų patvirtinimo
2. Dėl Ūkininko arba jo partnerio (partnerių) profesinio pasirengimo ūkininkauti reikalavimų aprašo patvirtinimo
3. Lietuvos Respublikos ūkininko ūkio įstatymas
4. Dėl Ūkininko ūkio įregistravimo pažymėjimų išdavimo tvarkos aprašo patvirtinimo
5. Dėl Konkrečių valstybės rinkliavos dydžių sąrašo ir Valstybės rinkliavos mokėjimo ir grąžinimo taisyklių patvirtinimo

Informacija ir dokumentai, kuriuos turi pateikti asmuo
1. Asmens tapatybę patvirtinantis dokumentas
2. [bookmark: part_cb8232ae8b244f04a78059752b46bc08]Jeigu duomenis teikia asmuo, įgaliotas atstovauti ūkininkui:
2.1. Asmens, įgalioto atstovauti ūkininkui, tapatybę patvirtinantį dokumentą;
[bookmark: part_17831955ef9a40e98112d371fc1fcc2e]2.2. Asmens, įgalioto atstovauti ūkininkui, įgaliojimų patvirtinimo dokumentą.
3. [bookmark: part_ab98c1dbee204258a7ec890b97ed06bb]Dokumentą, kuriuo patvirtinamas ūkininko arba ūkininko partnerio profesinis pasirengimas ūkininkauti.
4. [bookmark: part_c6fd2a26c7434e80b3cc2e3042270279]Jeigu ūkininkas žemės ūkio veikla verčiasi kartu su ūkininko partneriais, reikia papildomai pateikti:
[bookmark: part_7d014bbe1127411ea45ff85a635af11f]4.1. Ūkininko partnerių asmens tapatybę patvirtinančius dokumentus;
[bookmark: part_96dc44e4bf34499991cf121ce9ab7a72]4.2. Jungtinės veiklos sutartį;
[bookmark: part_a61dceead9b246968ceed68446af7f9a]4.3. Ūkininko sutuoktinio pageidavimu – jo prašymą Registre nurodyti kaip ūkininko partnerį, jeigu nesudaryta jungtinės veiklos sutartis;
4.4. Žemės sklypo naudojimo pagrindo patvirtinimo sutartį, neįregistruotą Nekilnojamojo turto registre, jeigu naudojamas žemės sklypas nė vienam ūkio nariui nepriklauso nuosavybės teise, arba šių sutarčių sąrašą, kuriame būtų įrašyti sutarčių duomenys, patvirtintą duomenų teikėjo parašu ir teiginiu, kad jis atsako už pateiktų duomenų teisingumą, tikslumą ir išsamumą.
5. Jeigu ūkis paveldimas, savivaldybės administracijai pateikia įregistravimo pažymėjimą, prašymą įregistruoti ūkį įpėdinio vardu, paveldėjimo patvirtinimo dokumentus.
6. Mokėjimo pavedimą (sąskaitos išrašą) ar kvitą apie sumokėtą valstybės rinkliavą už ūkio įregistravimo pažymėjimo išdavimą.

Informacija ir dokumentai kuriuos gauna paslaugos teikėjas
1. Duomenys iš Gyventojų registro.
2. Duomenys iš Nekilnojamojo turto registro.
3. Duomenys iš Valstybės įmonės Žemės ūkio duomenų centro.
4. Programinėmis priemonėmis suformuojamas ir išspausdinamas užpildytas pateiktais duomenimis prašymas registruoti, išregistruoti ūkininko ūkį arba atnaujinti ūkio duomenis, kuris pateikiamas patikrinti ir pasirašyti ŽŪKVRIS duomenų teikėjui. 
 
Už paslaugos teikimą atsakingų asmenų kontaktai

Žemės ūkio skyriaus vyr. specialistė Alma Gailiūnienė, tel. +370 347 44204,  el. p. alma.gailiuniene@kedainiai.lt.

Informacija apie teikėją
[bookmark: _Hlk191017611]Kėdainių rajono savivaldybės administracija, įmonės kodas 188768545, adresas J. Basanavičiaus g. 36, LT-57288 Kėdainiai, interneto svetainė www.kedainiai.lt, el. p. administracija@kedainiai.lt.



Paslaugos teikėjo veiksmų (neveikimo) apskundimo tvarka
Asmuo turi teisę apskųsti viešojo administravimo subjekto priimtą administracinį sprendimą arba veiksmą (neveikimą), taip pat viešojo administravimo subjekto vilkinimą atlikti jo kompetencijai priskirtus veiksmus Lietuvos Respublikos viešojo administravimo įstatymo nustatyta tvarka Kėdainių rajono savivaldybės administracijos direktoriui arba merui (J. Basanavičiaus g. 36, LT-57288 Kėdainiai), arba Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Žygimantų g. 2, LT-01102 Vilnius, arba A. Mickevičiaus g. 8A, LT-44312 Kaunas, arba Galinio Pylimo g. 9, LT-91230 Klaipėda, arba Dvaro g. 80, LT-76298 Šiauliai, arba Respublikos g. 62, LT-35158 Panevėžys) Lietuvos Respublikos administracinių bylų teisenos įstatymo nustatyta tvarka, arba Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka.

